
Styrets årsberetning 2025 
Medlemstallet har holdt seg stabilt og på samme nivå som tidligere år. Pr 31.12.25 var det registrert 308 medlemmer i klubben. Medlemmene fordeler seg på 3 seniorlag, 8 aldersbestemte lag (12-15år), 8 lag i aktivitetsserie (9-11 år), samt 9 lag fra minihåndball (6-8 år). 
Styret: 
Leder: 				Jørn-Asle Hersvik
Nestleder			Christian Aas
Sportslig leder: 		
Styremedlemmer: 		Benedicte Severinsen Høyem
 				Mariell Aateigen
				Kim Løvslett
				Morten Eikeland
				Cecilie Glomsaker
				Trine Ose
Varamedlemmer: 		
Verv: 
Kiosk: 				Ingunn Hersvik
Cup/turer: 			Mariell Aateigen/Styret
Foreldregruppe: 
Sportslig utvalg: 		Morten Eikeland
				Cecilie Sangvik
				Helena Erlingsdottir
				Kristin Bakland
                                              

Dommerkontakt:		Jørn-Asle Hersvik/ Mariell Aateigen
Trenerkoordinator:		
Styremedlem Kristiansand idrettsråd:	Mariell Aateigen
Kontrollutvalg: 
Leder: 				Tom Løchen
Medlem: 			Bente Aateigen
Varamedlem: 
Valgkomite: 
Leder:				Emily Taxerås
Medlem:			
Medlem:			

Søgne Håndballklubb 2025 
Styremøter: 
Styret har avholdt 10 styremøter gjennom året, samt planleggingsmøter før arrangement som beach-håndball på Høllen juni 2025 og Tornbycup i Danmark høsten 2025. 
Senior: 
Søgne HK har tre seniorlag. A-laget på damesiden spiller i 4 divisjon. Herrelaget har i år bestått av 2 lag A-laget (samarbeid med AK-28), og B-laget spiller begge i 4 divisjon.
Junior: 
Det jobbes godt på juniorsiden i klubben. Jentelagene er godt representert i de fleste klasser, fra J9 til J16 (med unntak av J13).
Guttelagene har denne sesongen vært representert i gutter 13 og gutter 20 i et samarbeidslag med Ak-28.
Det har vært svært god rekruttering til minihåndball gjennom høsten, ved årsslutt hadde vi 40 spillere i alderen 6 til 8 år. 
Klubben bør alltid ha fokus på rekruttering av nye, yngre spillere, spesielt gjelder dette i forhold til gutter og minihåndball. 
Som et ledd i klubbens rekrutteringsarbeid ble det igjen arrangert håndballskole i Tinntjønnhallen i høstferien. 50 barn i alderen 6 til 12 år deltok. Noen av klubbens juniortrenere (J14) ledet øktene. Styremedlemmer og foreldre jobbet dugnad på kjøkkenet og sørget for at både spillere og ledere ble servert lunsj og frukt. Klubben ønsker å satse videre på tilbud om håndballskole i høstferien, og hovedansvaret for gjennomføringen ligger hos styret. 
Som klubb er vi opptatt av synlighet gjennom lokale arrangementer. Vi har deltatt på følgende arrangement: 
• Kast Ballen er et prosjekt i regi av Norges Håndballforbund. Dette ble gjennomført for barneskolene Nygård og Lunde, for 1. – 3. klasse. I tillegg arrangerte SHK en egen Kast ballen-dag i samarbeid med Norges Håndballforbund for 3. klasse.
22. oktober fikk 120 elever i 3. klasse tilbud om aktiviteter i hallen. Elever fra Nygård skole ble fraktet med busser til og fra. Elever fra Tinntjønn ungdomsskole fra valgfaget fysisk aktivitet deltok som instruktører. Dette var veldig vellykket og noe vi ønsker å fortsette med. Tilbakemeldingene var svært gode fra både elever og lærere. 
Representant fra regionen deltok også på dette arrangementet. Søgne & Greipstad sparebank sponset bussen.

• Elvefestivalen ble arrangert 14.september og klubben deltok med stand bemannet av representanter fra styret og J-14. Det ble arrangert ulike aktiviteter og konkurranser. 
Trenere og lagledere: 
SHK er heldige som har dedikerte trenere og lagledere som bruker mye av sin fritid på bygdas barn og ungdom. Mange står i trener og lagleder jobben over flere år, og dette er utrolig viktig for å sikre driften av klubben. 
Dommere: 
Klubben gjennomførte to kurs denne sesongen. Kursene gjennomføres med 2 timer teori  med påfølgende praksis. Spillere på jenter 14 har fått kurstilbud denne sesongen, og har fått prøve seg på å dømme kamper i aktivitetsserien gjennom sesongen.
Så har klubben også hatt 7 dommere på dommer 1 kurs denne sesongen.
Foreldregruppe: 
Klubbens foreldregruppe er viktige ressurspersoner som bidrar på felles-cup, håndballskole i høstferien og andre felles arrangement.
Innløping og presentasjon av spillerne er gjennomført som tidligere.
Det har vært jobbet godt med kiosken de siste årene, og vi satser på et sunt og variert utvalg. Spesielt smoothie har vært en suksess i Tinntjønnhallen. Mange av de besøkende har gitt gode tilbakemeldinger på både utvalg og at kiosken er åpen på alle kamper. SHK er opptatt av at det alltid skal være et tilbud i kiosken, selv på en midtukekamp. 
Et av styremedlemmene har ansvar for drift av kiosken, og sørger for innkjøp og utplassering av varer. Foreldregruppen betjener kiosken etter egen oppsatt liste, og sørger i tillegg for at det er kake og vafler tilgjengelig for salg under kamper.
Sportsutvalget: 
Sportsutvalget ledes av klubbens sportslige leder, store deler av høst sesongen har klubben ikke hatt sportslig leder, men  Utvalget møtes annenhver måned, oftere ved behov. Sportsutvalget oppnevnes av styret i SHK på første møtet med nytt styre etter årsmøtet. Det er ønskelig med en representasjon som ivaretar ulike aldersnivå og kjønn. 
Sportsutvalget jobber også med tildeling av treningstider. Vi har nå fått treningstid både i Tinntjønnhallen og Nygårdshallen. SHK gjennomfører jevnlig sertifisering som Rent Idrettslag, som er et krav for å søke halltid i Kristiansand kommune 
Søgne beach:
Søgne beach ble arrangert lørdag 24.mai 2025 på Høllesanden. Mer enn 530 spillere deltok på arrangement. 86 lag fra jenter/gutter 7 til jenter/gutter 17 år deltok. Lag fra Arendal til Mandal var invitert med på arrangementet. Det var salg av kaffe, kaker, drikke og slush, og det ble utdelt gratis frukt, is og saft til alle som var innom arrangementet. Søgne Bakeri og Pizzabakeren hadde egen salgsbod, og pauseunderholdningen var det to band ifra Knuden og Søgne danseklubb som stod for. Dette var svært vellykket, og er et arrangement vi ønsker å fortsette med. Søgne & Greipstad sparebank tildelte prosjektstøtte og deltok på arrangementet med lykkehjul og stand. En stor takk til det lokale næringslivet som også var en viktig bidragsyter, og Kristiansand Kommune som bearbeidet stranden så bra at selv deltakerne på Mesternes Mester ble sjalu
Turnering: 
Flere av lagene har deltatt på lokale cuper som Dyreparken cup, Quart cup og Trollcup. Klubbens policy er å dekke påmeldingsavgift for to lokale cuper pr lag.
Økonomi: 
Søgne HK har gjennom året et overskudd på kr  384366,-kr
Inntekt høyere enn budsjettert kommer av nye sponsorer samt høyere inntekter fra det offentlige via søknader enn forventet. Dette har gitt klubben ett godt resultat, og økt egenkapitalen for fremtidige investeringer. 
Revisjonsfirma Rolf Birkeland AS bistår med føring av bilag og regnskapsavslutning. Styret har valgt dette for å være sikre på at denne viktige jobben utføres på en riktig måte. 
Det er viktig, og en forutsetning at alle medlemmer deltar aktivt og positivt i klubbens inntektsbringende tiltak. Mange lag arrangerer egne aktiviteter for å gi inntekter til egen lagskasse, det er bra, men man må påse at disse aktivitetene ikke kommer i konflikt med klubbens aktiviteter. Det er klubbens aktiviteter som holder klubben i gang, og som dermed kommer før egne lags aktiviteter. 
Klubbens faste dugnader er salg av adventskalender i november. Overskuddet av salget går til å redusere egenandel på fellescup. Alle lag fra 10 til 16 år deltar i salget. Samt at alle lag får dekket påmeldingsavgift for to lokale cuper. 

Klubben har også oppgradert styrkerommet i løpet av høsten 2025.
Søgne HK har gjennom året hatt gjennomgang og samtaler med våre sponsorer som er med på å bidra til klubbens drift. Uten sponsorene ville klubben måtte høyne alle kontingenter og hatt en utfordring hva angår økonomi. Vi er svært takknemlige for de sponsorene vi allerede har, men vi er stadig på utkikk etter nye. Vi retter en stor takk til alle våre sponsorer som er med på laget. 
Det skal være mulig for alle å drive med håndball i regi av SHK. Enkelte familier har en mer anstrengt økonomi enn andre. Det er ulike støtteordninger som kan søkes, samt at SHK vil etter nærmere avtale kunne bidra/dekke treningsavgift når det er aktuelt. Det skal være enkelt å få hjelp og vi oppfordrer trenere og lagledere til å minne om denne muligheten på sine lag. Støtte til lisens for enkeltspillere er søkt og tildelt sentralt fra. Det søkes fra klubb. 
Øvrig informasjon «økonomi» fremkommer i posten regnskap. 

Til avslutning: 
Søgne Håndballklubb er en sunn og veldrevet klubb som tar mål av seg til å være en klubb for alle. Vi er opptatt av å skape et trygt og godt miljø som kan bidra med å skape gode oppvekstvilkår for barn og unge i Søgne. 
Vår satsing og fokus på å tilby deltakelse på mini-håndball for alle, uavhengig av økonomi, er vi også svært stolte av. En mini-håndballspiller betaler kun en medlemsavgift på kr 100,- pr sesong. 
SHK er opptatt av gjenbruk. Når spilleren vokser ut av jakke, bukse etc oppfordrer vi til at dette legges ut på facebook-gruppen som er opprettet for kjøp og salg. Både gjenbruk og fokus på miljø, men også fokus på den sosiale inkluderingen er viktig for oss som klubb. 
Styret benytter anledningen til å takke alle trenere, lagledere, spillere, foreldre, foresatte og supportere rundt lagene våre for en fantastisk god jobb gjennom året som har gått. 
Styret, mars 2026. 

